Etter det Eurosport får opplyst fra godt informert hold, kan det være snakk om at Valakari (20) og Taylor (25) går den ene veien, mens Yttergård Jenssen og en del millioner går den andre. Ut fra prestasjoner kan det ut fra det vi forstår ende med en totalramme på et sted mellom fire og fem millioner kroner, i tillegg til videresalgsprosenter.

Det skal imidlertid fortsatt være slik at et par ting kan velte overgangen. Det ene er at spillerne må bli enige med de respektive klubbene om sine personlige betingelser, og særlig Yttergård Jenssen har hevet en god lønn i Bergen, i tillegg til at det skal finnes interesse fra andre Eliteserie-klubber omkring de to finnene.